Notum sit omnibus tam presentibus quam futuris, quod ego Willelmus, comes Viennensis et Matisconensis, ob remedium anime mee et antecessorum meorum, et precipue pro emendatione excessuum per me, sive per meos illatorum ecclesie Cluniacensi, dedi ecclesie Cluniacensi in perpetuam elemosinam redditum centum et quatuor solidorum Lodonensium, duobus terminis annuatim solvendorum, tam a me quam ab heredibus meis post me, per manum prepositi mei Lodonensis de calderiis meis, mandato conventus Cluniacensis, medietate videlicet in festo sancti Johannis solvenda, et altera medietate in festo beati Andree. Ut autem hec elemosina ad remedium anime mee et meorum stabilis permaneat, eam presenti carta mea confirmavi. Actum anno ab incarnatione millesimo centesimo nonagesimo. Hiis testibus: Reinaudo de Bisuntio; Everardo de Chavennes; Aim[one] Rebotino; Bern[ardo] de Lai; Humberto de Arlai, Zacaria, Pontio Callido; Rem[igio] et Pagano, tunc prepositis Lodonensibus.